ประกาศกระทรวงการคลังเรื่องคำสั่งรัฐมนตรีให้ไว้แก่ตัวแทนรับอนุญาต[๑] อาศัยอำนาจตามความในข้อ๓ แห่งกฎกระทรวง ฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังประกาศข้อกำหนดเป็นคำสั่งซึ่งตัวแทนรับอนุญาตจะต้องปฏิบัติดังต่อไปนี้ข้อ๑ ให้ยกเลิก(๑)ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่ ๑๙มีนาคม ๒๕๓๔(๒)ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๒)ลงวันที่ ๑๙ เมษายน ๒๕๓๙(๓)ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๓)ลงวันที่ ๑๘ กันยายน ๒๕๔๐(๔)ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๔)ลงวันที่ ๖ มกราคม ๒๕๔๑(๕)ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๕)ลงวันที่ ๘ มกราคม ๒๕๔๔ข้อ๒ ในประกาศนี้พระราชบัญญัติ หมายความว่าพระราชบัญญัติควบคุมการแลกเปลี่ยนเงิน พุทธศักราช ๒๔๘๕ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติควบคุมการแลกเปลี่ยนเงินพุทธศักราช ๒๔๘๕ พุทธศักราช ๒๔๘๖กฎกระทรวง หมายความว่า กฎกระทรวง ฉบับที่ ๑๓ (พ.ศ.๒๔๙๗) ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ประกาศกระทรวงการคลัง หมายความว่าประกาศที่รัฐมนตรีออกโดยอาศัยอำนาจ ตามพระราชบัญญัติหรือกฎกระทรวงเงินตรา หมายความว่าเงินที่ชำระหนี้ได้ตามกฎหมายในประเทศไทยเงินตราต่างประเทศ หมายความว่าเงินที่ชำระหนี้ได้ตามกฎหมายในประเทศอื่นใดนอกจากประเทศไทยและหมายความรวมตลอดถึงค่าแลกเปลี่ยนเงินตราต่างประเทศค่าแลกเปลี่ยนเงินตราต่างประเทศ หมายความว่าเงินฝากคงเหลือในธนาคาร ตั๋วแลกเงิน เช็ค ตั๋วสัญญาใช้เงิน โทรเลขสั่งโอนเงินหนังสือสั่งโอนเงินหรือธนาณัติ บรรดาที่จะพึงจ่ายเป็นเงินตราต่างประเทศปัจจัยชำระเงินต่างประเทศ หมายความว่าเงินตราต่างประเทศและเล็ตเตอร์ออฟเครดิตเล็ตเตอร์ออฟเครดิต หมายความรวมตลอดถึงออธอริตี้ทูเปอเชสและคำสั่งหรือเอกสารที่มีลักษณะทำนองเดียวกันและหมายความเฉพาะที่พึงจ่ายในต่างประเทศหลักทรัพย์ หมายความว่า หุ้น พันธบัตร หุ้นกู้และใบรับฝากเงินตัวแทนรับอนุญาต หมายความว่า ธนาคารรับอนุญาตบริษัทรับอนุญาตธนาคารรับอนุญาต หมายความว่า ธนาคารพาณิชย์ที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศบริษัทรับอนุญาต หมายความว่าบริษัทจำกัดที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศซึ่งมิใช่ธนาคารครอบครัว หมายความว่า สามี ภรรยา ผู้สืบสันดานและบุพการีญาติพี่น้อง หมายความว่าผู้มีความสัมพันธ์กันทางเครือญาติบุคคลที่มีถิ่นที่อยู่นอกประเทศหมายความรวมถึงสำนักงานสาขาและตัวแทนซึ่งอยู่นอกประเทศของบุคคลที่มีถิ่นที่อยู่ในประเทศด้วยและไม่หมายความรวมถึงสำนักงานสาขาและตัวแทนซึ่งอยู่ในประเทศของบุคคลที่มีถิ่นที่อยู่นอกประเทศเจ้าพนักงาน หมายความว่า บุคคลซึ่งรัฐมนตรีหรือผู้ว่าการธนาคารแห่งประเทศไทยแต่งตั้งเพื่อปฏิบัติตามพระราชบัญญัติรัฐมนตรี หมายความว่า รัฐมนตรีว่าการกระทรวงการคลังภาค ๑ความทั่วไปและหน้าที่ของตัวแทนรับอนุญาต ข้อ๓ ตัวแทนรับอนุญาตต้องประกอบธุรกิจให้เป็นไปตามพระราชบัญญัติกฎกระทรวง ประกาศกระทรวงการคลัง ประกาศและคำสั่งของเจ้าพนักงานนอกจากที่กล่าวในวรรคหนึ่งตัวแทนรับอนุญาตต้องปฏิบัติให้เป็นไปตามระเบียบพิธีการที่กำหนดไว้ในประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต และประกาศธนาคารแห่งประเทศไทย ทั้งนี้เว้นแต่ในกรณีที่เจ้าพนักงานมีคำสั่งยกเว้นโดยเฉพาะข้อ๔[๒]นิติบุคคลรับอนุญาตต้องดูแลให้ผู้ยื่นขอทำธุรกรรมเกี่ยวกับปัจจัยชำระเงินต่างประเทศดำเนินการเกี่ยวกับการแจ้งรายการในการทำธุรกรรมข้างต้นให้ถูกต้องและครบถ้วนตามที่เจ้าพนักงานกำหนดสำหรับธุรกรรมแต่ละประเภทการทำธุรกรรมเกี่ยวกับปัจจัยชำระเงินต่างประเทศที่กำหนดให้มีการยื่นขออนุญาตขอยกเว้น หรือขอผ่อนผันต่อเจ้าพนักงานก่อนการทำธุรกรรมนิติบุคคลรับอนุญาตต้องดูแลให้ผู้ยื่นดำเนินการเกี่ยวกับการยื่นคำขอให้ถูกต้องและครบถ้วนตามที่เจ้าพนักงานกำหนดสำหรับธุรกรรมแต่ละประเภทนิติบุคคลรับอนุญาตต้องยื่นรายงานการทำธุรกรรมเกี่ยวกับปัจจัยชำระเงินต่างประเทศต่อเจ้าพนักงานให้ถูกต้องและครบถ้วนตามที่เจ้าพนักงานกำหนดสำหรับธุรกรรมแต่ละประเภทข้อ๕[๓]นิติบุคคลรับอนุญาตต้องตรวจและดูแลให้การแจ้งรายการ การยื่นคำขอและการยื่นรายงานสำหรับธุรกรรมแต่ละประเภท เป็นไปตามที่กำหนดในกฎกระทรวงประกาศกระทรวงการคลังประกาศและคำสั่งของเจ้าพนักงาน ทั้งต้องรับผิดชอบว่าการกระทำใด ๆ ตามการแจ้งรายการคำขอ หรือรายงานดังกล่าวได้เป็นไปโดยถูกต้องครบถ้วนตามที่กำหนดไว้ในกฎกระทรวง ประกาศกระทรวงการคลังประกาศและคำสั่งของเจ้าพนักงานข้อ ๖[๔]ก่อนยื่นคำขอหรือรายงานต่อเจ้าพนักงานตามข้อ ๔ วรรคสองและสามนิติบุคคลรับอนุญาตต้องดำเนินการดังนี้(๑)ดูแลให้ผู้ยื่นคำขอลงลายมือชื่อในคำขอ และประทับตรา (ถ้ามี)ให้ถูกต้องและครบถ้วนตามแบบที่กำหนด(๒)ลงลายมือชื่อและประทับตรารับรองในคำขอหรือรายงานแต่ละประเภทให้ถูกต้องและครบถ้วนตามแบบที่กำหนดทั้งนี้ในการลงลายมือชื่อ และประทับตราตามวรรคหนึ่งสามารถใช้วิธีการทางอิเล็กทรอนิกส์ที่มีผลทางกฎหมายตามที่กำหนดในกฎหมายว่าด้วยธุรกรรมทางอิเล็กทรอนิกส์ได้ข้อ๗[๕] ก่อนทำธุรกรรมเกี่ยวกับปัจจัยชำระเงินต่างประเทศกับผู้ยื่นขอทำธุรกรรมนิติบุคคลรับอนุญาตต้องตรวจเอกสารหลักฐานที่ยื่นประกอบการขอทำธุรกรรมข้างต้นตามหลักเกณฑ์ที่กำหนดไว้สำหรับธุรกรรมแต่ละประเภทโดยเมื่อตรวจสอบจนเป็นที่พอใจว่าเอกสารหลักฐานนั้นแท้จริง ถูกต้องครบถ้วนและเป็นไปเพื่อวัตถุประสงค์ที่ได้แจ้งไว้แล้วให้นิติบุคคลรับอนุญาตออกหลักฐานประกอบการทำธุรกรรมข้างต้นให้แก่ผู้ยื่นขอทำธุรกรรมภายหลังจากรับทำธุรกรรมกับบุคคลนั้นแล้วและให้ถือว่าหลักฐานประกอบการทำธุรกรรมที่ออกโดยนิติบุคคลรับอนุญาตดังกล่าวเป็นหลักฐานรับรองว่านิติบุคคลรับอนุญาตได้ตรวจสอบความถูกต้องครบถ้วนของเอกสารหลักฐานนั้นแล้ว ทั้งนี้ ให้เป็นไปตามรูปแบบ วิธีการและเงื่อนไขในการออกหลักฐานประกอบการทำธุรกรรมที่เจ้าพนักงานกำหนดข้อ๘ตัวแทนรับอนุญาตต้องจัดทำและส่งรายงานตามหลักเกณฑ์และวิธีการที่เจ้าพนักงานกำหนดข้อ ๘/๑[๖]ในกรณีมีเหตุจำเป็นเพื่อประโยชน์ในการดูแลเสถียรภาพทางด้านเศรษฐกิจการเงินและอัตราแลกเปลี่ยนให้เจ้าพนักงานมีอำนาจกำหนดให้นิติบุคคลรับอนุญาตดำเนินการหรืองดเว้นดำเนินการใด ๆ ที่เกี่ยวข้องกับการประกอบธุรกิจเกี่ยวกับปัจจัยชำระเงินต่างประเทศตามที่เห็นสมควรได้ภาค ๒พิธีการรับเงินตราต่างประเทศ ข้อ๙[๗]เมื่อได้รับเงินตราต่างประเทศในนามของบุคคลใดนิติบุคคลรับอนุญาตต้องแจ้งให้บุคคลนั้นทราบและแจ้งด้วยว่าต้องขายหรือฝากเงินตราต่างประเทศนั้นกับนิติบุคคลรับอนุญาตรายหนึ่งรายใดภายในสามร้อยหกสิบวันนับแต่วันที่ได้รับแจ้งดังกล่าวข้อ ๑๐[๘] ในการรับซื้อหรือแลกเปลี่ยนเงินตราต่างประเทศนิติบุคคลรับอนุญาตต้องจัดให้ผู้ยื่นขอทำธุรกรรมแจ้งรายการในการทำธุรกรรมและยื่นเอกสารหลักฐานตามหลักเกณฑ์และวิธีการที่เจ้าพนักงานกำหนดไว้ในแต่ละวัตถุประสงค์ให้ถูกต้องและครบถ้วน[๙]ในการรับซื้อหรือแลกเปลี่ยนเงินตราต่างประเทศหรือเมื่อนิติบุคคลรับอนุญาตรับซื้อหรือแลกเปลี่ยนเงินตราต่างประเทศแล้วให้นิติบุคคลรับอนุญาตปฏิบัติตามหลักเกณฑ์ วิธีการและเงื่อนไขที่เจ้าพนักงานกำหนด(วรรคสาม)[๑๐] (ยกเลิก)ภาค ๓พิธีการขายหรือแลกเปลี่ยนเงินตราต่างประเทศ ข้อ๑๑[๑๑] นอกจากกรณีตามข้อ ๑๓ ในการขายหรือแลกเปลี่ยนเงินตราต่างประเทศเพื่อวัตถุประสงค์ต่างๆ นิติบุคคลรับอนุญาตต้องปฏิบัติ ดังต่อไปนี้(๑)จัดให้ผู้ยื่นขอทำธุรกรรมแจ้งรายการในการทำธุรกรรมและถือปฏิบัติในเรื่องเอกสารหลักฐานประกอบการขอทำธุรกรรมตามหลักเกณฑ์วิธีการ และเงื่อนไขที่เจ้าพนักงานกำหนดไว้ในแต่ละรายการที่ได้แจ้งไว้ให้ถูกต้อง(๒)ตรวจสอบจนเป็นที่พอใจว่าการซื้อหรือแลกเปลี่ยนเงินตราต่างประเทศนั้นเป็นไปเพื่อวัตถุประสงค์ตามที่แจ้งไว้จริงโดยในกรณีที่ต้องมีเอกสารหลักฐานประกอบการขอทำธุรกรรมให้นิติบุคคลรับอนุญาตตรวจสอบจนเป็นที่พอใจว่าเอกสารนั้นแท้จริงและถูกต้องครบถ้วน(๓)ขายหรือแลกเปลี่ยนเงินตราต่างประเทศได้ตามความจาเป็นและเหมาะสม(๔)ออกหลักฐานประกอบการทำธุรกรรมให้แก่ผู้ยื่นขอทำธุรกรรมโดยถือเป็นหลักฐานแสดงว่านิติบุคคลรับอนุญาตได้ตรวจสอบว่าเป็นการซื้อหรือแลกเปลี่ยนเพื่อวัตถุประสงค์ที่แจ้งไว้รวมถึงตรวจสอบเอกสารหลักฐานนั้นจนเป็นที่พอใจแล้วและให้เก็บรักษาหลักฐานประกอบการทำธุรกรรมและเอกสารหลักฐานนั้นไว้ตามระยะเวลาและรูปแบบที่เจ้าพนักงานกำหนดเพื่อให้เจ้าพนักงานตรวจสอบเมื่อต้องการ(๕)เมื่อนิติบุคคลรับอนุญาตขายหรือแลกเปลี่ยนเงินตราต่างประเทศแล้ว ให้ปฏิบัติตามหลักเกณฑ์วิธีการ และเงื่อนไขที่เจ้าพนักงานกำหนดข้อ๑๒[๑๒] ในการขายหรือแลกเปลี่ยนเงินตราต่างประเทศตามข้อ๑๑ ให้นิติบุคคลรับอนุญาตขายหรือแลกเปลี่ยนเพื่อวัตถุประสงค์ดังต่อไปนี้ได้ตามวงเงินที่กำหนด(๑) กรณีตามวัตถุประสงค์ดังต่อไปนี้ ให้ขายหรือแลกเปลี่ยนได้ไม่เกินวงเงินที่เจ้าพนักงานกำหนดซึ่งต้องไม่เกินวงเงินดังต่อไปนี้(ก)เพื่อลงทุนหรือให้กู้ยืมแก่กิจการที่ต่างประเทศที่ไม่ได้ประกอบธุรกิจซื้อขายหลักทรัพย์ต่างประเทศดังนี้๑.การส่งเงินโดยนิติบุคคลเพื่อลงทุนในกิจการที่ต่างประเทศโดยจัดตั้งหรือเข้าร่วมลงทุนโดยให้มีสัดส่วนการถือหุ้นหรือมีส่วนความเป็นเจ้าของตามที่เจ้าพนักงานกำหนด หรือเพื่อลงทุนหรือให้กู้ยืมแก่กิจการในเครือที่ต่างประเทศที่อยู่ในเครือเดียวกันกับผู้ขอซื้อหรือแลกเปลี่ยนไม่จำกัดจำนวนเว้นแต่เจ้าพนักงานจะกำหนดวงเงิน๒.การส่งเงินโดยนิติบุคคลเพื่อให้กู้ยืมแก่กิจการที่ต่างประเทศที่นอกเหนือจาก ๑. เป็นจำนวนรวมทั้งสิ้นไม่เกินปีละห้าสิบล้านดอลลาร์สหรัฐอเมริกาหรือเทียบเท่าตามอัตราตลาด๓.การส่งเงินโดยบุคคลธรรมดาเพื่อลงทุนในกิจการที่ต่างประเทศโดยจัดตั้งหรือเข้าร่วมลงทุนโดยให้มีสัดส่วนการถือหุ้นหรือมีส่วนความเป็นเจ้าของตามที่เจ้าพนักงานกำหนดหรือเพื่อให้กู้ยืมแก่กิจการที่ได้จัดตั้งหรือเข้าร่วมลงทุนดังกล่าวหรือเพื่อลงทุนหรือให้กู้ยืมแก่กิจการในเครือที่ต่างประเทศของกิจการดังกล่าว ไม่จำกัดจำนวนเว้นแต่เจ้าพนักงานจะกำหนดวงเงินทั้งนี้ การลงทุนหรือให้กู้ยืมตาม (ก) ให้เป็นไปตามหลักเกณฑ์และเงื่อนไขที่เจ้าพนักงานกำหนด(ข)เพื่อส่งเงินซึ่งเป็นกรรมสิทธิ์ของคนไทยที่ย้ายถิ่นฐานไปพำนักอยู่ต่างประเทศเป็นการถาวรหรือเพื่อส่งเงินไปให้ครอบครัวหรือญาติพี่น้องซึ่งมีถิ่นพำนักถาวรในต่างประเทศ ไม่จำกัดจำนวนเว้นแต่เจ้าพนักงานจะจำกัดวงเงินทั้งนี้ ธุรกรรมดังกล่าวต้องไม่มีเหตุอันควรเชื่อได้ว่าเป็นการกระทำขึ้นเพื่อหลีกเลี่ยงคำพิพากษาหรือคำสั่งของศาลให้ยึดหรืออายัดทรัพย์สินหรือหลีกเลี่ยงมิให้ต้องตกอยู่ภายใต้กฎหมายว่าด้วยการป้องกันและปราบปรามการฟอกเงินหรือเป็นการหลีกเลี่ยงหรือฉ้อโกงภาษี(ค)เพื่อซื้ออสังหาริมทรัพย์ในต่างประเทศ ซื้อสิทธิการเช่าอสังหาริมทรัพย์ในต่างประเทศหรือชำระค่าใช้จ่ายในการตกแต่งอสังหาริมทรัพย์ในต่างประเทศของตนเองหรือครอบครัวอย่างใดอย่างหนึ่งหรือหลายอย่างรวมกันเป็นจำนวนไม่เกินปีละห้าสิบล้านดอลลาร์สหรัฐอเมริกาหรือเทียบเท่าตามอัตราตลาดต่อราย(๒)กรณีตามวัตถุประสงค์ที่เจ้าพนักงานได้มีการกำหนดวงเงินไว้ ให้ขายหรือแลกเปลี่ยนได้ไม่เกินวงเงินที่เจ้าพนักงานกำหนดข้อ๑๓[๑๓]ในการขายหรือแลกเปลี่ยนเงินตราต่างประเทศในกรณีดังต่อไปนี้(๑) เพื่อซื้อหลักทรัพย์ในต่างประเทศ(๒) เพื่อวัตถุประสงค์ตามข้อ ๑๒ หรือเพื่อฝากตามข้อ ๑๔แต่เกินวงเงินที่กำหนดหรือไม่เป็นไปตามเงื่อนไขที่กำหนด(๓)เพื่อวัตถุประสงค์อื่นที่เจ้าพนักงานกำหนดให้ต้องขออนุญาตต่อเจ้าพนักงานให้นิติบุคคลรับอนุญาตยื่นขออนุญาตต่อเจ้าพนักงานโดยปฏิบัติตามหลักเกณฑ์และเงื่อนไขที่เจ้าพนักงานกำหนดข้อ ๑๓ ทวิ[๑๔]ในการขายหรือแลกเปลี่ยนเงินตราเงินตราต่างประเทศเพื่อลงทุนในหลักทรัพย์ต่างประเทศโดยผู้ลงทุนหรือบุคคลอื่นตามที่เจ้าพนักงานกำหนดให้นิติบุคคลรับอนุญาตขายหรือแลกเปลี่ยนได้โดยไม่จำกัดจำนวน เว้นแต่เจ้าพนักงานจะกำหนดวงเงิน ทั้งนี้ ให้เป็นไปตามหลักเกณฑ์ วิธีการและเงื่อนไขตามที่เจ้าพนักงานกำหนดข้อ ๑๓ ตรี[๑๕]ในการขายหรือแลกเปลี่ยนเงินตราต่างประเทศเพื่อลงทุนในหลักทรัพย์สกุลเงินตราต่างประเทศตามที่เจ้าพนักงานกำหนดซึ่งออกและจำหน่ายในประเทศ โดยผู้ลงทุนหรือบุคคลอื่นตามที่เจ้าพนักงานกำหนดให้นิติบุคคลรับอนุญาตขายหรือแลกเปลี่ยนได้โดยไม่จำกัดจำนวน เว้นแต่เจ้าพนักงานจะกำหนดวงเงิน ทั้งนี้ ให้เป็นไปตามหลักเกณฑ์ วิธีการและเงื่อนไขตามที่เจ้าพนักงานกำหนดข้อ ๑๓ จัตวา[๑๖] (ยกเลิก)ภาค ๔พิธีการเกี่ยวกับบัญชีเงินฝาก[๑๗] ข้อ ๑๔[๑๘]นอกจากเจ้าพนักงานประกาศหรือมีคำสั่งกำหนดเป็นการทั่วไปหรือเป็นการเฉพาะให้ถือปฏิบัติเป็นอย่างอื่นในการรับเงินตราต่างประเทศเข้าบัญชีเงินฝากเงินตราต่างประเทศ ให้นิติบุคคลรับอนุญาตรับฝากเงินดังต่อไปนี้ได้(๑) เงินที่ได้รับมาจากต่างประเทศ(๒) เงินที่บุคคลที่มีถิ่นที่อยู่ในประเทศซื้อ แลกเปลี่ยน หรือกู้ยืมจากนิติบุคคลรับอนุญาต(๓) เงินที่ผู้ขอนำฝากได้รับโอนจากบัญชีเงินฝากเงินตราต่างประเทศบัญชีอื่นในการรับฝากเงินตราต่างประเทศตามวรรคหนึ่งและเมื่อรับฝากเงินตราต่างประเทศแล้วให้นิติบุคคลรับอนุญาตถือปฏิบัติดังนี้(๑) ต้องจัดให้ผู้ขอนำฝากแจ้งรายการในการทำธุรกรรมให้ถูกต้องและครบถ้วนตามหลักเกณฑ์วิธีการ และเงื่อนไขที่เจ้าพนักงานกำหนด(๒) ให้รับฝากเงินตราต่างประเทศได้ไม่เกินขอบเขตตามที่เจ้าพนักงานกำหนดโดยในการกำหนด ขอบเขตข้างต้น เจ้าพนักงานจะกำหนดวงเงินและยอดคงค้างไว้ด้วยก็ได้(๓) ปฏิบัติตามหลักเกณฑ์ วิธีการ และเงื่อนไขที่เจ้าพนักงานกำหนดข้อ ๑๕[๑๙]นอกจากเจ้าพนักงานประกาศหรือมีคำสั่งกำหนดเป็นการทั่วไปหรือเป็นการเฉพาะให้ถือปฏิบัติเป็นอย่างอื่นนิติบุคคลรับอนุญาตจะต้องให้ถอนเงินตราต่างประเทศจากบัญชีเงินฝากเงินตราต่างประเทศตามวัตถุประสงค์ดังต่อไปนี้(๑) เพื่อชำระเงินให้แก่บุคคลในต่างประเทศตามวัตถุประสงค์ที่กำหนดตามข้อ ๑๑(๒) เพื่อชำระหนี้เงินตราต่างประเทศและค่าธรรมเนียมที่เกี่ยวข้องให้แก่นิติบุคคลรับอนุญาต(๓) เพื่อขายให้แก่นิติบุคคลรับอนุญาต(๔) เพื่อฝากเข้าบัญชีเงินฝากเงินตราต่างประเทศบัญชีอื่น(๕) เพื่อดำเนินการตามวัตถุประสงค์หรือกรณีที่กำหนดในข้อ๑๓ ข้อ ๑๓ ทวิ หรือข้อ ๑๓ ตรี แล้วแต่กรณี โดยในกรณีที่กำหนดให้ต้องยื่นขออนุญาตต่อเจ้าพนักงานก่อนดำเนินการให้นิติบุคคลรับอนุญาตจัดให้ผู้ขอถอนเงินยื่นคำขอพร้อมเอกสารหลักฐานที่เกี่ยวข้องไปให้เจ้าพนักงานพิจารณาก่อนดำเนินการด้วยในการถอนเงินตราต่างประเทศตามวรรคหนึ่งและเมื่อให้ถอนเงินตราต่างประเทศแล้วให้นิติบุคคลรับอนุญาตถือปฏิบัติดังนี้(๑) ต้องจัดให้ผู้ยื่นขอถอนเงินแจ้งรายการในการทำธุรกรรมให้ถูกต้องและครบถ้วนตามหลักเกณฑ์วิธีการ และเงื่อนไขที่เจ้าพนักงานกำหนด(๒) ให้ถอนเงินตราต่างประเทศได้ไม่เกินขอบเขตตามที่เจ้าพนักงานกำหนด โดยในการกำหนดขอบเขตข้างต้นเจ้าพนักงานจะกำหนดวงเงินไว้ด้วยก็ได้(๓) ปฏิบัติตามที่กำหนดไว้ตามข้อ ๑๑ ข้อ๑๓ ข้อ ๑๓ ทวิ หรือข้อ ๑๓ ตรี แล้วแต่กรณี และให้ปฏิบัติตามหลักเกณฑ์ วิธีการและเงื่อนไขที่เจ้าพนักงานกำหนดเพิ่มเติมด้วยข้อ ๑๖[๒๐]นอกจากเจ้าพนักงานประกาศหรือมีคำสั่งกำหนดเป็นการทั่วไปหรือเป็นการเฉพาะให้ถือปฏิบัติเป็นอย่างอื่นให้นิติบุคคลรับอนุญาตดำเนินการเกี่ยวกับบัญชีเงินบาทของบุคคลที่มีถิ่นที่อยู่นอกประเทศดังต่อไปนี้(๑) ในการรับเงินบาทเข้าบัญชีเงินบาทของบุคคลที่มีถิ่นที่อยู่นอกประเทศให้นิติบุคคลรับอนุญาตรับฝากเงินดังต่อไปนี้ได้(ก) เงินบาทค่าของเงินตราต่างประเทศที่ส่งเข้ามาจากต่างประเทศ(ข) เงินบาทที่โอนมาจากบัญชีเงินบาทของบุคคลที่มีถิ่นที่อยู่นอกประเทศบัญชีอื่น(ค) เงินบาทที่จ่ายเพื่อวัตถุประสงค์ตามข้อ ๑๑ ยกเว้นเพื่อการลงทุนหรือให้กู้ยืมแก่กิจการที่ต่างประเทศตามข้อ๑๒ (๑) (ก) และมิใช่เงินที่บุคคลที่มีถิ่นที่อยู่นอกประเทศเฉพาะนิติบุคคลได้รับจากการเสนอขายหลักทรัพย์หรือใบสำคัญแสดงสิทธิที่จะซื้อหลักทรัพย์ของตนซึ่งจดหรือจะจดทะเบียนในตลาดหลักทรัพย์แห่งประเทศไทย(ง) เงินบาทที่จ่ายเพื่อวัตถุประสงค์ตามข้อ ๑๓ให้นิติบุคคลรับอนุญาตจัดให้ผู้ขอนำฝากยื่นคำขอพร้อมทั้งเอกสารหลักฐานที่เกี่ยวข้องไปให้เจ้าพนักงานพิจารณาเมื่อได้รับอนุญาตแล้วให้นิติบุคคลรับอนุญาตปฏิบัติตามหลักเกณฑ์ วิธีการ และเงื่อนไขที่เจ้าพนักงานกำหนดตามข้อ๑๓ทั้งนี้ ให้นิติบุคคลรับอนุญาตรับฝากเงินบาทตาม (๑) ได้ไม่เกินขอบเขตตามที่เจ้าพนักงานกำหนดโดยในการกำหนดขอบเขตข้างต้น เจ้าพนักงานจะกำหนดวงเงินและยอดคงค้างไว้ด้วยก็ได้(๒) ในการถอนเงินจากบัญชีเงินบาทของบุคคลที่มีถิ่นที่อยู่นอกประเทศให้ถอนเงินบาทได้ไม่เกินขอบเขตตามที่เจ้าพนักงานกำหนด โดยในการกำหนดขอบเขตข้างต้น เจ้าพนักงานจะกำหนดวงเงินไว้ด้วยก็ได้ทั้งนี้ ในการรับฝากเงินหรือถอนเงินบาทตามวรรคหนึ่ง และเมื่อรับฝากหรือให้ถอนเงินจากบัญชีเงินบาทของบุคคลที่มีถิ่นที่อยู่นอกประเทศแล้วให้นิติบุคคลรับอนุญาตถือปฏิบัติตามหลักเกณฑ์ วิธีการ และเงื่อนไขที่เจ้าพนักงานกำหนดภาค ๕พิธีการเกี่ยวกับการให้กู้ยืมเงินตราต่างประเทศ ข้อ ๑๗[๒๑] ในการให้กู้ยืมเงินตราต่างประเทศแก่บุคคลที่มีถิ่นที่อยู่นอกประเทศให้นิติบุคคลรับอนุญาตให้กู้ยืมได้โดยไม่จำกัดจำนวน เว้นแต่เจ้าพนักงานจะกำหนดวงเงินทั้งนี้ ให้เป็นไปตามหลักเกณฑ์ วิธีการและเงื่อนไขตามที่เจ้าพนักงานกำหนดข้อ๑๘[๒๒] การให้กู้ยืมเงินตราต่างประเทศในกรณีอื่นๆ นอกจากที่ระบุในข้อ ๑๗ ให้นำความในภาค ๓ และภาค ๔ มาบังคับใช้โดยอนุโลมข้อ๑๙ประกาศฉบับนี้ให้ใช้บังคับตั้งแต่วันที่ ๑ เมษายน พ.ศ. ๒๕๔๗ เป็นต้นไปประกาศณ วันที่ ๓๑ มีนาคม พ.ศ. ๒๕๔๗สมคิด จาตุศรีพิทักษ์รัฐมนตรีว่าการกระทรวงการคลัง ประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๒)[๒๓]ข้อ๓ประกาศฉบับนี้ให้ใช้บังคับตั้งแต่วันที่ ๒๔ กรกฎาคม พ.ศ. ๒๕๔๙ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๓)[๒๔](ยกเลิก)[๒๕]ข้อ๒ประกาศฉบับนี้ให้ใช้บังคับตั้งแต่วันที่ ๑๕ มกราคม ๒๕๕๐ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๔)[๒๖](ยกเลิก)[๒๗]ข้อ๔ ประกาศฉบับนี้ให้ใช้บังคับตั้งแต่วันที่๑๕ มกราคม ๒๕๕๐ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๕)[๒๘](ยกเลิก)[๒๙]ข้อ๒ ประกาศฉบับนี้ให้ใช้บังคับตั้งแต่วันที่ ๔พฤษภาคม พ.ศ. ๒๕๕๐ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๖)[๓๐]ข้อ ๘ ประกาศฉบับนี้ให้ใช้บังคับตั้งแต่วันที่๒๔ กรกฎาคม ๒๕๕๐ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๗)[๓๑]ข้อ๔ประกาศฉบับนี้ให้ใช้บังคับตั้งแต่วันที่ ๔ กุมภาพันธ์ พ.ศ. ๒๕๕๑ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๘)[๓๒]ข้อ๔ ประกาศฉบับนี้ให้ใช้บังคับตั้งแต่วันที่๒๑ กันยายน พ.ศ. ๒๕๕๓ เป็นต้นไปประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๙)[๓๓]ข้อ ๖การกำหนดหลักเกณฑ์และวิธีการ หรือหลักเกณฑ์วิธีการและเงื่อนไขที่เจ้าพนักงานกำหนด แล้วแต่กรณี ก่อนที่ประกาศนี้จะมีผลใช้บังคับให้ยังคงมีผลใช้บังคับต่อไปไม่เกินสามสิบวันนับแต่วันที่ประกาศนี้ใช้บังคับและให้เจ้าพนักงานเสนอการกำหนดหลักเกณฑ์และวิธีการ หลักเกณฑ์และเงื่อนไขหรือหลักเกณฑ์วิธีการและเงื่อนไข แล้วแต่กรณีต่อรัฐมนตรีเพื่อให้ความเห็นชอบและประกาศใช้ก่อนสิ้นสุดระยะเวลาดังกล่าวข้อ ๗ประกาศฉบับนี้ให้ใช้บังคับตั้งแต่วันที่ ๒๘ พฤษภาคม ๒๕๕๖ เป็นต้นไปประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๐)[๓๔]ข้อ ๕ประกาศฉบับนี้ให้ใช้บังคับตั้งแต่วันที่ ๑๘ มิถุนายน ๒๕๕๘ เป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๑)[๓๕]ข้อ๗ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๒)[๓๖]ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๓)[๓๗]ข้อ๒ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๔)[๓๘]ข้อ๓ ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปวันวิทย์/เพิ่มเติม๖ พฤศจิกายน๒๕๖๐นุสรา/ตรวจ๑ ธันวาคม ๒๕๖๐วิวรรธน์/เพิ่มเติม๒๘ ธันวาคม๒๕๖๓ปริญสินีย์/ตรวจ๕ กุมภาพันธ์๒๕๖๔[๑]ราชกิจจานุเบกษา เล่ม ๑๒๑/ฉบับพิเศษ ๓๗ ง/หน้า ๑๒/๓๑ มีนาคม ๒๕๔๗[๒] ข้อ ๔แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๑)[๓] ข้อ ๕แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๑)[๔] ข้อ ๖แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๑)[๕] ข้อ ๗แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๑)[๖] ข้อ ๘/๑เพิ่มโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่๑๔)[๗] ข้อ ๙แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๗)[๘] ข้อ ๑๐แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๙)[๙] ข้อ ๑๐วรรคหนึ่ง แก้ไขเพิ่มเติมโดยประกาศกระทรวงการคลังเรื่อง คำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๑)[๑๐] ข้อ ๑๐วรรคสาม ยกเลิกโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๐)[๑๑] ข้อ ๑๑ แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๒)[๑๒] ข้อ ๑๒แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๒)[๑๓] ข้อ ๑๓แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๖)[๑๔] ข้อ ๑๓ทวิ ซึ่งเพิ่มโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๖) แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๙)[๑๕] ข้อ ๑๓ตรี เพิ่มโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๙)[๑๖] ข้อ ๑๓จัตวา ยกเลิกโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๐)[๑๗] ภาค ๔ พิธีการเกี่ยวกับบัญชีเงินฝากข้อ๑๔ ถึงข้อ ๑๖ แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๔)[๑๘] ข้อ ๑๔ แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๔)[๑๙] ข้อ ๑๕ แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๑๔)[๒๐] ข้อ ๑๖ แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๔)[๒๑] ข้อ ๑๗แก้ไขเพิ่มเติมโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๑๓)[๒๒] ข้อ ๑๘แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่นิติบุคคลรับอนุญาต (ฉบับที่ ๖)[๒๓]ราชกิจจานุเบกษา เล่ม ๑๒๓/ตอนพิเศษ ๘๓ ง/หน้า ๑/๓๑ กรกฎาคม ๒๕๔๙[๒๔]ราชกิจจานุเบกษา เล่ม ๑๒๔/ตอนพิเศษ ๗ ง/หน้า ๕/๑๙ มกราคม ๒๕๕๐[๒๕]ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๓)ยกเลิกโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๖)[๒๖] ราชกิจจานุเบกษาเล่ม ๑๒๔/ตอนพิเศษ ๗ ง/หน้า ๗/๑๙ มกราคม ๒๕๕๐[๒๗]ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๔)ยกเลิกโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๖)[๒๘]ราชกิจจานุเบกษา เล่ม ๑๒๔/ตอนพิเศษ ๗๖ ง/หน้า ๑/๒๒ มิถุนายน ๒๕๕๐[๒๙]ประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต (ฉบับที่ ๕)ยกเลิกโดยประกาศกระทรวงการคลัง เรื่อง คำสั่งรัฐมนตรีให้ไว้แก่นิติบุคคลรับอนุญาต(ฉบับที่ ๖)[๓๐]ราชกิจจานุเบกษา เล่ม ๑๒๔/ตอนพิเศษ ๙๖ ง/หน้า ๔/๑๔ สิงหาคม ๒๕๕๐[๓๑]ราชกิจจานุเบกษา เล่ม ๑๒๕/ตอนพิเศษ ๕๐ ง/หน้า ๒๔/๗ มีนาคม ๒๕๕๑[๓๒]ราชกิจจานุเบกษา เล่ม ๑๒๗/ตอนพิเศษ ๑๑๖ ง/หน้า ๑๐/๔ ตุลาคม ๒๕๕๓[๓๓]ราชกิจจานุเบกษา เล่ม ๑๓๐/ตอนพิเศษ ๖๔ ง/หน้า ๑๙/๒๙ พฤษภาคม ๒๕๕๖[๓๔]ราชกิจจานุเบกษา เล่ม ๑๓๒/ตอนพิเศษ ๑๔๔ ง/หน้า ๕/๒๔ มิถุนายน ๒๕๕๘[๓๕]ราชกิจจานุเบกษา เล่ม ๑๓๔/ตอนพิเศษ ๒๕๕ ง/หน้า ๓๒/๑๖ตุลาคม ๒๕๖๐[๓๖] ราชกิจจานุเบกษาเล่ม ๑๓๖/ตอนพิเศษ ๒๗๒ ง/หน้า ๒๔/๖ พฤศจิกายน ๒๕๖๒[๓๗] ราชกิจจานุเบกษาเล่ม ๑๓๗/ตอนพิเศษ ๒๗๓ ง/หน้า ๓/๒๐ พฤศจิกายน ๒๕๖๓[๓๘] ราชกิจจานุเบกษาเล่ม ๑๓๗/ตอนพิเศษ ๒๗๓ ง/หน้า ๔/๒๐ พฤศจิกายน ๒๕๖๓